# Solargrafija: skidanje kamere i izrada fotografije

## Skidanje kamere (limenke):

* Limenke treba skinuti u nedelju 21. juna 2015, ali nije strašno ni ako se skine neki drugi dan.
* Pre skidanja limenke zalepiti parče izolir trake preko rupice.
* Ako u limenci ima vode, nemojte je mućkati ni okretati.
* Ako u limenci nema vode, možete je čuvati zatvorenu do trenutka skeniranja ili je poslati u RECAN fondaciju da fotografiju mi skeniramo.

## Otvaranje limenke (vađenje foto papira):

* Ovaj deo nemojte raditi na dnevnoj svetlosti (najbolje je da sačekate veče).
* Sivu lepljivu traku odlepite dok ste napolju ili na terasi da ne biste napravili haos u sobi (prilikom odlepljivanja trake stvara se dosta prašine)
* Pažljivo izvadite foto papir iz limenke i stavite ga pravo u skener.
  + Ako nemate skener ili je foto papir mokar, stavite ga u svesku i zatvorite je.
  + Foto papir ne izlažite dnevnoj svetlosti!

## Skeniranje fotografije:


* Skenirajte fotografiju u visokoj rezoluciji i sačuvajte je na svom računaru.
* Skenirana fotografija bi trebalo da izgleda otprilike ovako:




* Pošaljite ovakvu fotografiju RECAN fondaciji da je mi obradimo, ili pokušajte sami.

## Obrada fotografije

* Otvorite fotografiju u nekom programu za obradu (na primer Fotošop).
* Invertujte fotografiju (Fotošop: *Image / Adjustments / Invert*) i dobićete sledeći rezultat:



* Izokrenite fotografiju (da dobijete levo – desno orijentaciju kao u stvarnom svetu). Komanda se naziva „Flip Horizontally“ (Fotošop: *Image / Image Rotation / Flip Canvas Horizontal*).



* Pojačajte kontrast i boje. Možete da pokuštate da sami ulepšate sliku a, ako radite u Fotošopu, možete mu zadati komandu: *Image / Auto Color*.



**FOTOGRAFIJA JE SADA GOTOVA, ČESTITAMO!**